ब्रहमेश्वर सिंह चुनाव लडऩे की तैयारी कर रहा था। इसके लिये उसने प्रतिबंधित रणवीर सेना से जुडे संगठन राष्ट्रवादी किसान संगठन को फि़र से जीवित करना शुरु कर दिया था। उनकी नजर वर्ष 2014 में होने वाले लोकसभा चुनाव पर थी। वह बिहार में सत्तााधारी एनडीए के साथ रहकर चुनावी राजनीति करना चाहता था। लेकिन बथानी टोला नरसंहार मामले में पटना हाईकोर्ट के फ़ैसले के विरोध में राज्य सरकार द्वारा सुप्रीम कोर्ट जाने की बात को लेकर एनडीए से नाराज हो गया था। उसके बाद आरा, गया, औरंगाबाद, पटना और भोजपुर के अनेक स्थानों पर राष्ट्रावादी किसान संगठन के बैनर तले जन सभाओं को संबोधित करने के दौरान उसने सरकार के खिलाफ़ आवाज उठाना शुरु कर दिया था। मुखिया के पक्ष में अदालती लड़ाई लडऩे वाले अधिवक्ता रामनिवास शर्मा की मानें तो मुखिया की हत्या की वजह यह भी हो सकती है।